กฎกระทรวงกฎกระทรวงฉบับที่ ๑๘ (พ.ศ. ๒๕๐๔)ออกตามความในพระราชบัญญัติการพนันพุทธศักราช ๒๔๗๘[๑] อาศัยอำนาจตามความในมาตรา ๔ และมาตรา ๑๗ แห่งพระราชบัญญัติการพนันพุทธศักราช ๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้เพิ่มเติมการเล่นต่อไปนี้เป็นการเล่นในบัญชี ก. ท้ายพระราชบัญญัติการพนันพุทธศักราช ๒๔๗๘สล๊อทแมชีนข้อ ๒[๒] (ยกเลิก)ข้อ ๓ให้เพิ่มความต่อไปนี้เป็น (๒๐) และ (๒๑) ของข้อ ๔ ค. แห่งกฎกระทรวง ฉบับที่๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘(๒๐) ฟุตบอลโต๊ะ(๒๑) เครื่องเล่นซึ่งใช้ไฟฟ้า จักรกลหรือสปริง ดีด ยิงหรือโยนวัตถุใด ๆ ในภาชนะโดยมีการนับแต้มหรือเครื่องหมายใดๆข้อ ๔ให้ยกเลิกความใน (ค) ของข้อ ๕ แห่งกฎกระทรวงฉบับที่ ๑๗ (พ.ศ. ๒๕๐๓)ออกตามความในพระราชบัญญัติการพนัน พุทธศักราช ๒๔๗๘ และให้ใช้ความต่อไปนี้แทน(ค) บิลเลียด ฟุตบอลโต๊ะหรือเครื่องเล่นซึ่งใช้ไฟฟ้าจักรกลหรือสปริง ดีด ยิง หรือโยนวัตถุใดๆในภาชนะโดยมีการนับแต้มหรือเครื่องหมายใด ๆ ต้องไม่เกินสามสิบวันนับจากวันออกใบอนุญาตและให้เล่นได้ภายในเวลา ๑๗ ถึง ๒๓ นาฬิกาข้อ ๕ให้ยกเลิกความใน (๒) ของข้อ ๑๓ แห่งกฎกระทรวงฉบับที่ ๑๗ (พ.ศ. ๒๕๐๓)ออกตามความในพระราชบัญญัติการพนัน พุทธศักราช ๒๔๗๘ และให้ใช้ความต่อไปนี้แทน(๒) บิลเลียด เพื่อความรื่นเริงในสมาคมจำนวนไม่เกินห้าโต๊ะ โดยสมาคมเก็บค่าเกมตามสมควรหรือในเคหสถานที่มีบริเวณกว้างขวางและรั้วรอบมิดชิดจำนวนไม่เกินหนึ่งโต๊ะโดยผู้จัดให้มีการเล่นหรือเจ้าบ้านแล้วแต่กรณี มิได้เรียกเก็บหรือรับผลประโยชน์ในทางตรงหรือทางอ้อมจากการเล่นนั้นข้อ ๖ให้เพิ่มความต่อไปนี้เป็น ๒๗. และ ๒๘. ของข้อ ๑๗ แห่งกฎกระทรวงฉบับที่ ๑๗(พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘การพนันค่าธรรมเนียม๒๗. ฟุตบอลโต๊ะโต๊ะหนึ่ง ๓๐๐ บาท๒๘. เครื่องเล่นซึ่งใช้ไฟฟ้าจักรกล หรือสปริง ดีด ยิง หรือโยนวัตถุใดๆ ในภาชนะโดยมีการนับแต้มหรือเครื่องหมายใดๆเครื่องหนึ่ง ๘๐๐ บาทข้อ ๗ให้เพิ่มแบบพิมพ์ท้ายกฎกระทรวงนี้เป็นแบบพิมพ์ใบอนุญาตให้จัดให้มีการเล่นการพนันฟุตบอลโต๊ะ หรือเครื่องเล่นซึ่งใช้ไฟฟ้า จักรกลหรือสปริง ดีด ยิงหรือโยนวัตถุใดๆในภาชนะโดยมีการนับแต้มหรือเครื่องหมายใดๆ ท้ายกฎกระทรวง ฉบับที่ ๑๗ (พ.ศ. ๒๕๐๓)ออกตามความในพระราชบัญญัติการพนัน พุทธศักราช ๒๔๗๘ให้ไว้ ณ วันที่ ๑๓ พฤศจิกายน พ.ศ. ๒๕๐๔พลเอก ป. จารุเสถียรรัฐมนตรีว่าการกระทรวงมหาดไทย[เอกสารแนบท้าย]๑. ใบอนุญาตให้จัดให้มีการเล่นการพนันฟุตบอลโต๊ะหรือเครื่องเล่นซึ่งใช้ไฟฟ้า จักรกล หรือสปริง ดีด ยิงหรือโยนวัตถุใด ๆในภาชนะ โดยมีการนับแต้มหรือเครื่องหมายใด ๆ(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากปัจจุบันนี้มีเครื่องเล่นการพนันที่ใช้ไฟฟ้าจักรกล หรือสปริง ดีด ยิงหรือโยน ในตู้หรือภาชนะใดๆ แล้วนับแต้มหรือเครื่องหมายต่างๆที่ปรากฏขึ้นเป็นการแพ้ชนะหลายชนิดด้วยกันโดยผู้จัดให้มีไม่ต้องขอรับอนุญาต และมีประชาชนและเยาวชนนิยมเข้าเล่นเข้าพนันเป็นจำนวนมากเป็นการเพาะนิสัยให้ประชาชนและเยาวชนเพลิดเพลินฝักใฝ่ในการพนันขาดความสนใจต่อการเล่าเรียนและอาชีพ เป็นการบั่นทอนความก้าวหน้าและทำลายเศรษฐกิจแห่งประเทศชาติและเป็นแหล่งสำหรับมั่วสุมบุคคลผู้ประพฤติมิชอบจึงสมควรออกกฎกระทรวงควบคุมเครื่องเล่นการพนันดังกล่าวส่วนการเล่นบิลเลียดสำหรับเอกชนหรือสมาคมซึ่งจัดให้มีการเล่นได้โดยไม่ต้องมีใบอนุญาตก็สมควรวางระเบียบควบคุมเกี่ยวกับสถานที่ คุณสมบัติ ผู้จัดและจำนวนโต๊ะให้เป็นการเหมาะสมกฎกระทรวง ฉบับที่ ๒๓ (พ.ศ. ๒๕๓๐) ออกตามความในพระราชบัญญัติการพนันพุทธศักราช ๒๔๗๘[๓]หมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากได้มีการระบุเพิ่มเติมการเล่นในบัญชี ข. ท้ายพระราชบัญญัติการพนันพุทธศักราช ๒๔๗๘ ในกฎกระทรวงออกตามความในพระราชบัญญัติการพนัน พุทธศักราช ๒๔๗๘หลายฉบับ ทำให้ไม่สะดวกในการใช้กฎหมายและการปรับปรุงกฎหมาย และเนื่องจากในปัจจุบันเครื่องเล่นการเล่นการพนันได้วิวัฒนาการไปมากตามวิทยาการสมัยใหม่เป็นเหตุให้ลักษณะของเครื่องเล่นซึ่งใช้ไฟฟ้า จักรกล หรือสปริง ดีด ยิง หรือโยนวัตถุใด ๆ ในภาชนะ อันเป็นการเล่นในบัญชี ข. ท้ายพระราชบัญญัติการพนันพุทธศักราช ๒๔๗๘ ซึ่งระบุเพิ่มเติมโดยกฎกระทรวงฉบับที่ ๑๘ (พ.ศ. ๒๕๐๔)ออกตามความในพระราชบัญญัติการพนัน พุทธศักราช ๒๔๗๘ไม่สามารถครอบคลุมเครื่องเล่นการเล่นการพนันที่ได้มีการดัดแปลงวิธีการเล่นให้แตกต่างไปจากเดิมได้ทั้งหมดสมควรแก้ไขเพิ่มเติมกฎกระทรวงเพื่อปรับปรุงลักษณะของเครื่องเล่นซึ่งใช้ไฟฟ้าจักรกล หรือสปริง ดีด ยิง หรือ โยนวัตถุใด ๆ ในภาชนะให้ครอบคลุมเครื่องเล่นการเล่นการพนันได้ทั้งหมดและเพื่อให้เกิดความสะดวกและคล่องตัวในการใช้กฎหมายและปรับปรุงกฎหมาย จึงจำเป็นต้องออกกฎกระทรวงนี้คณิตา/ผู้จัดทำ๑๒ กุมภาพันธ์ ๒๕๕๔[๑]ราชกิจจานุเบกษา เล่ม ๗๘/ตอนที่ ๙๕/หน้า ๑๒๓๘/๒๑ พฤศจิกายน ๒๕๐๔[๒]ข้อ ๒ ยกเลิกโดยกฎกระทรวง ฉบับที่ ๒๓ (พ.ศ. ๒๕๓๐)ออกตามความในพระราชบัญญัติการพนัน พุทธศักราช ๒๔๗๘[๓]ราชกิจจานุเบกษา เล่ม ๑๐๔/ตอนที่ ๒๗๑/หน้า ๓๗๘/๒๙ ธันวาคม ๒๕๓๐